CELEX: 22020D0938
Language: hu
Date: 2019-02-08 00:00:00
Title: Az EGT Vegyes Bizottság 20/2019 határozata (2019. február 8.) az EGT-megállapodás IX. mellékletének (Pénzügyi szolgáltatások) módosításáról [2020/938]

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 228/32
               
            
         AZ EGT VEGYES BIZOTTSÁG 20/2019 HATÁROZATA
         (2019. február 8.)
         az EGT-megállapodás IX. mellékletének (Pénzügyi szolgáltatások) módosításáról [2020/938]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 909/2014/EU európai parlamenti és tanácsi rendeletnek a kiegyenlítés meghiúsulását sújtó pénzbírságok kiszámításának paraméterei és a központi értéktáraknak a fogadó tagállamokban folytatott tevékenységei tekintetében történő kiegészítéséről szóló, 2016. november 11-i (EU) 2017/389 felhatalmazáson alapuló bizottsági rendeletet (1) bele kell foglalni az EGT-megállapodásba.
                  
               
                     (2)
                  
                  
                     A HL L 122., 2018.5.17., 35. o. által helyesbített, a 909/2014/EU európai parlamenti és tanácsi rendeletnek a banki jellegű kiegészítő szolgáltatásokat nyújtó központi értéktárakra és kijelölt hitelintézetekre vonatkozó egyes prudenciális követelményekről szóló szabályozástechnikai standardok tekintetében történő kiegészítéséről szóló, 2016. november 11-i (EU) 2017/390 felhatalmazáson alapuló bizottsági rendeletet (2) bele kell foglalni az EGT-megállapodásba.
                  
               
                     (3)
                  
                  
                     A HL L 122., 2018.5.17., 36. o. által helyesbített, a 909/2014/EU európai parlamenti és tanácsi rendeletnek az internalizált kiegyenlítésekről szóló jelentések tartalmát pontosító szabályozástechnikai standardok tekintetében történő kiegészítéséről szóló, 2016. november 11-i (EU) 2017/391 felhatalmazáson alapuló bizottsági rendeletet (3) bele kell foglalni az EGT-megállapodásba.
                  
               
                     (4)
                  
                  
                     A 909/2014/EU európai parlamenti és tanácsi rendeletnek a központi értéktárakra vonatkozó engedélyezési, felügyeleti és működési követelményekről szóló szabályozástechnikai standardok tekintetében történő kiegészítéséről szóló, 2016. november 11-i (EU) 2017/392 felhatalmazáson alapuló bizottsági rendeletet (4) bele kell foglalni az EGT-megállapodásba.
                  
               
                     (5)
                  
                  
                     Az internalizált kiegyenlítésről szóló információk bejelentéséhez és továbbításához alkalmazandó táblákra és eljárásokra vonatkozó végrehajtás-technikai standardoknak a 909/2014/EU európai parlamenti és tanácsi rendelettel összhangban történő megállapításáról szóló, 2016. november 11-i (EU) 2017/393 bizottsági végrehajtási rendeletet (5) bele kell foglalni az EGT-megállapodásba.
                  
               
                     (6)
                  
                  
                     A 909/2014/EU európai parlamenti és tanácsi rendeletnek megfelelően a központi értéktárak engedélyezésére, felülvizsgálatára és értékelésére, a székhely szerinti tagállam és a fogadó tagállam hatóságai közötti együttműködésre, a banki jellegű kiegészítő szolgáltatások nyújtásának engedélyezésében részt vevő hatóságokkal folytatott konzultációra, a központi értéktárakkal kapcsolatos hozzáférésre vonatkozó formanyomtatványok, mintadokumentumok és eljárások tekintetében és a központi értéktárak által vezetett nyilvántartások formátuma tekintetében végrehajtás-technikai standardok meghatározásáról szóló, 2016. november 11-i (EU) 2017/394 bizottsági végrehajtási rendeletet (6) bele kell foglalni az EGT-megállapodásba.
                  
               
                     (7)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 31bf. pont (909/2014/EU európai parlamenti és tanácsi rendelet) után a következő szöveggel egészül ki:
            
                        „31bfa.
                     
                     
                        
                           32017 R 0389: a Bizottság (EU) 2017/389 felhatalmazáson alapuló rendelete (2016. november 11.) a 909/2014/EU európai parlamenti és tanácsi rendeletnek a kiegyenlítés meghiúsulását sújtó pénzbírságok kiszámításának paraméterei és a központi értéktáraknak a fogadó tagállamokban folytatott tevékenységei tekintetében történő kiegészítéséről (HL L 65., 2017.3.10., 1. o.).
                        A felhatalmazáson alapuló rendelet rendelkezései e megállapodás alkalmazásában az alábbi kiigazítással értendők:
                        A 9. cikk harmadik bekezdésének a) pontjában az »aktus« szó helyébe az »aktust tartalmazó EGT vegyes bizottsági határozat« szövegrész lép.
                     
                  
                        31bfb.
                     
                     
                        
                           32017 R 0390: a Bizottság (EU) 2017/390 felhatalmazáson alapuló rendelete (2016. november 11.) a 909/2014/EU európai parlamenti és tanácsi rendeletnek a banki jellegű kiegészítő szolgáltatásokat nyújtó központi értéktárakra és kijelölt hitelintézetekre vonatkozó egyes prudenciális követelményekről szóló szabályozástechnikai standardok tekintetében történő kiegészítéséről (HL L 65., 2017.3.10., 9. o.), helyesbítve: HL L 122., 2018.5.17., 35. o.
                        
                        A felhatalmazáson alapuló rendelet rendelkezései e megállapodás alkalmazásában az alábbi kiigazításokkal értendők:
                        
                                    a)
                                 
                                 
                                    A 23. cikk (2) bekezdésében a »Központi Bankok Európai Rendszerének (KBER) tagjaival« szövegrész úgy értelmezendő, hogy az – a felhatalmazáson alapuló rendeletbeli értelmezésen túlmenően – magában foglalja az EFTA-államok nemzeti központi bankjait.
                                 
                              
                                    b)
                                 
                                 
                                    A 36. cikk (8) bekezdése b) pontjának i. alpontjában az »uniós pénznemeket« szövegrész helyébe az », az EGT-megállapodás szerződő feleinek hivatalos pénznemeit« szövegrész lép.
                                 
                              
                  
                        31bfc.
                     
                     
                        
                           32017 R 0391: a Bizottság (EU) 2017/391 felhatalmazáson alapuló rendelete (2016. november 11.) a 909/2014/EU európai parlamenti és tanácsi rendeletnek az internalizált kiegyenlítésekről szóló jelentések tartalmát pontosító szabályozástechnikai standardok tekintetében történő kiegészítéséről (HL L 65., 2017.3.10., 44. o.), helyesbítve: HL L 122., 2018.5.17., 36. o.
                     
                  
                        31bfd.
                     
                     
                        
                           32017 R 0392: a Bizottság (EU) 2017/392 felhatalmazáson alapuló rendelete (2016. november 11.) a 909/2014/EU európai parlamenti és tanácsi rendeletnek a központi értéktárakra vonatkozó engedélyezési, felügyeleti és működési követelményekről szóló szabályozástechnikai standardok tekintetében történő kiegészítéséről (HL L 65., 2017.3.10., 48. o.).
                        A felhatalmazáson alapuló rendelet rendelkezései e megállapodás alkalmazásában az alábbi kiigazításokkal értendők:
                        
                                    a)
                                 
                                 
                                    A 2. cikk (1) bekezdésének a) pontjában az »uniós pénznemeknek« szövegrész helyébe az », az EGT-megállapodás szerződő feleinek hivatalos pénznemeinek« szövegrész lép.
                                 
                              
                                    b)
                                 
                                 
                                    A 96. cikk (2) bekezdésében az »aktus« szó helyébe az »aktust tartalmazó EGT vegyes bizottsági határozat« szövegrész lép.
                                 
                              
                  
                        31bfe.
                     
                     
                        
                           32017 R 0393: a Bizottság (EU) 2017/393 végrehajtási rendelete (2016. november 11.) az internalizált kiegyenlítésről szóló információk bejelentéséhez és továbbításához alkalmazandó táblákra és eljárásokra vonatkozó végrehajtás-technikai standardoknak a 909/2014/EU európai parlamenti és tanácsi rendelettel összhangban történő megállapításáról (HL L 65., 2017.3.10., 116. o.).
                     
                  
                        31bff.
                     
                     
                        
                           32017 R 0394: a Bizottság (EU) 2017/394 végrehajtási rendelete (2016. november 11.) a 909/2014/EU európai parlamenti és tanácsi rendeletnek megfelelően a központi értéktárak engedélyezésére, felülvizsgálatára és értékelésére, a székhely szerinti tagállam és a fogadó tagállam hatóságai közötti együttműködésre, a banki jellegű kiegészítő szolgáltatások nyújtásának engedélyezésében részt vevő hatóságokkal folytatott konzultációra, a központi értéktárakkal kapcsolatos hozzáférésre vonatkozó formanyomtatványok, mintadokumentumok és eljárások tekintetében és a központi értéktárak által vezetett nyilvántartások formátuma tekintetében végrehajtás-technikai standardok meghatározásáról (HL L 65., 2017.3.10., 145. o.).
                        A végrehajtási rendelet rendelkezései e megállapodás alkalmazásában az alábbi kiigazítással értendők:
                        
                                     
                                 
                                 
                                    A 17. cikk második bekezdésében az »aktus« szó helyébe az »aktust tartalmazó EGT vegyes bizottsági határozat« szövegrész lép.”
                                 
                              
                  
         
            2. cikk
            Az (EU) 2017/389, a HL L 122., 2018.5.17., 35. o. által helyesbített (EU) 2017/390, a HL L 122., 2018.5.17., 36. o. által helyesbített (EU) 2017/391 és az (EU) 2017/392 felhatalmazáson alapuló rendeletnek, valamint az (EU) 2017/393 és az (EU) 2017/394 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. február 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2019. február 8-i 18/2019 EGT vegyes bizottsági határozat (7) hatálybalépésének napján, attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 65., 2017.3.10., 1. o.
         
            (2)  HL L 65., 2017.3.10., 9. o.
         
            (3)  HL L 65., 2017.3.10., 44. o.
         
            (4)  HL L 65., 2017.3.10., 48. o.
         
            (5)  HL L 65., 2017.3.10., 116. o.
         
            (6)  HL L 65., 2017.3.10., 145. o.
         
            (*1)  Alkotmányos követelmények fennállását nem jelezték.
         
            (7)  HL L 60., 2019.2.28., 3. o.